EUROOPA KOMISJON Brüssel,24.8.2016 COM(2016) 526 final KOMISJONI ARUANNE EUROOPA PARLAMENDILE JA NÕUKOGULE COSME

Ettevõtete konkurentsivõime ning väikeste ja keskmise suurusega ettevõtjate programm 2014-2020

Seirearuanne 2014 {SWD(2016) 274 final}

{SWD(2016) 277 final}



Sisukord 1. Sissejuhatus 2. Eelarve täitmine 2014. aastal 2.1 Juurdepääs rahalistele vahenditele 2.2 Juurdepääs turgudele 2.3 Raamtingimuste ja konkurentsivõime parandamine 2.4 Ettevõtluse ja ettevõtluskultuuri edendamine 3. Toetusmeetmed 4. Halduskulud 5. Panus kliimaküsimuste integreerimise eesmärgi saavutamisse 6. Kokkuvõte



1. Sissejuhatus COSME on ELi meetmete programm ettevõtete konkurentsivõime parandamiseks, mille puhul eritähelepanu all on väikesed ning keskmise suurusega ettevõtjad (VKEd). COSME programm tugineb konkurentsivõime ja uuendustegevuse raamprogrammi (CIP) all ajavahemikuks 2007–2013 loodud ettevõtluse ja uuendustegevuse programmile (EIP). COSME programmi meetmetega püütakse optimeerida koostoimet teiste ELi rahastamiskavadega, eelkõige Euroopa struktuuri- ja investeerimisfondidega (ESIF) ja programmiga „Horisont 2020” , mis sisaldab varem EIP alla kuulunud uuendustegevust. COSME programm annab lisaväärtust, käsitledes piiriüleseid küsimusi ja turuprobleeme neljas põhivaldkonnas, mis on määratletud õiguslikus aluses: 1.parandada VKEde juurdepääsu omakapitali ja laenude vormis rahastamisele (vähemalt 60 % üldisest eelarvepaketist);

2.parandada juurdepääsu turgudele nii liidus kui ka väljaspool seda (21,5 %); 3.parandada ettevõtete, eriti VKEde, konkurentsivõime raamtingimusi (11 %); 4.edendada ettevõtlust ja ettevõtluskultuuri (2,5 %). 2014. aastal osalesid COSME programmis lisaks ELi 28 liikmesriigile ka järgmised kolmandad riigid: Island, Montenegro, Türgi, Moldova ja endine Jugoslaavia Makedoonia vabariik. Komisjon vastutab COSME programmi üldise rakendamise eest. Esimest eesmärki rakendatakse Euroopa Investeerimisfondi (EIF) kätte usaldatud rahastamisvahendite kaudu. Eesmärkide 2, 3 ja 4 all esitatud meetmete rakendamine on enamasti delegeeritud Väikeste ja Keskmise Suurusega Ettevõtjate Rakendusametile (EASME). Teatavate analüüside ja võrdlusuuringute puhul on ette on nähtud ka rahvusvaheliste organisatsioonide teostatav eelarve kaudne täitmine. Käesolevas aruandes esitatakse kooskõlas COSME määruse artikliga 15 ülevaade COSME programmi eelarve täitmise kohta 2014. aastal, sealhulgas toetusmeetmed ja haldusliku iseloomuga kulutused. Iga eesmärgi rakendamise üksikasjad on esitatud 1. lisas. 2. lisa sisaldab konkursikutse alusel valitud toetuse saajate nimekirja.



2. Eelarve täitmine 2014. aastal COSME programmi õiguslikus aluses on täpsustatud esialgne üldeelarve 2,3 miljardit eurot COSME programmi seitsmeks aastaks (2014–2020). Eelarves järgitakse rahaliste vahendite kasutamise tsüklit, milles kava kohaselt kohustused suurenevad järk-järgult kuni programmi viimase aastani 2020. Maksekrediit peaks järgima sama suundumust, ent 2014. aastal madalamal tasemel, sest programmil tuli väljamaksete tegemiseks vajalikud õiguslikud kohustused alles luua. COSME programmi õiguslikus aluses on täpsustatud, et seda rakendatakse iga-aastase tööprogrammi ja toetusmeetmete abil. Eelarves on programmi juhtimiseks ette nähtud ka haldusassigneeringud. COSME programmi eelarvet rakendatakse nelja eelarverea kaudu, kus assigneeringud on täpsustatud 2014. aasta asjaomase läbivaadatud rahastamisotsusega. Pärast kolmandate riikide kohustuste, eelmise programmiperioodi kasutamata assigneeringute ja mitmesuguste ülekannete lisamist oli 2014. aasta eelarve järgmine: a) eelarverida 02 01 04 01 halduskuludeks: EUR 5 118 063 b) eelarverida 02 01 06 01 EASME tegevuseks: EUR 6 667 313 c) eelarverida 02 02 01 muudeks tegevuskuludeks: EUR 106 411 140 d) eelarverida 02 02 02 juurdepääsuks tegevuskulude rahastamise vahenditele: EUR 140 787 114.

Toetusmeetmete rahastamisotsuses sätestatakse 7 151 722 euro suurune rahaline osalus, mis on kirjendatud Euroopa Liidu 2014. aasta üldeelarve real 02 02 01. 2014. aasta tööprogrammi 36 meetme rakendamise kogueelarve, mis hõlmab haldusassigneeringuid, on 258 983 630 eurot. 2014. aastal mindi konkurentsivõime ja uuendustegevuse raamprogrammilt üle COSME programmile ning delegeeriti rakendamine uuele rakendusametile, uuendati programmi ühte peamist komponenti, Euroopa ettevõtlusvõrgustikku, ning loodi kaks uut rahastamisvahendit, üks laenude ja teine omakapitali vormis rahastamiseks. Konkurentsivõime ja uuendustegevuse raamprogrammist (2007–2013) rahastati nende kahe vahendi üleminekuperioodi, et vältida tegevuse katkemist. Rahastamiskavade delegeerimine toimus vastavalt komisjoni teatisele, millega nähti ette 2014.–2020. aasta programmide juhtimise delegeerimine rakendusametitele . Väikeste ja Keskmise Suurusega Ettevõtjate Rakendusamet (EASME) loodi komisjoni 17. detsembri 2013. aasta rakendusotsusega ja 23. detsembril vastu võetud delegeerimisaktiga . Siseturu, tööstuse, ettevõtluse ja VKEde peadirektoraat on EASME vastutav peadirektoraat . Ligikaudu 92 % COSME programmi tegevusest delegeeriti EASMEle, välja arvatud juurdepääs rahalistele vahenditele 2014. aasta oli EASME jaoks eriti raske. Ametil tuli hallata peaaegu 1,1 miljardi eurost eelarvet (võrrelduna 2013. aasta 586 miljoni suuruse eelarvega). Töötajate arv kasvas aasta lõpuks 144 töötajalt (2013) 300 täistööajale taandatud töötajani. Seetõttu tekkisid kohanemisprobleemid, mis omakorda tõid kaasa viivitusi rakendamisel. Sellest tulenevalt kanti COSME programmist delegeeritud 95,5 miljonist eurost 78,8 miljonit eurot üle 2015. aastasse. Amet kõrvaldas mahajäämuse 2015. aastal ja täitis 2014. aastast 2015. aastasse üle kantud meetmetest 98,3 %. Kokkuvõtlikult, saadaolevast 258 983 miljonist eurost kasutati ära 99,23 %. Maksete puhul oli halduskulude määrade tõttu täitmise keskmine määr 93,08%, samas kui tegevuskulude osas täideti eelarve sada protsenti.



Tabel: COSME kogueelarve 2014. aasta kohustuste täitmiseks Eelarverida 02 01 04 01 halduskuludeks: Vastuvõetud eelarve, pärast ülekandmist kättesaadavad assigneeringud: 4 212 210 Muu sihtotstarbeline välistulu: 300 314 Kolmandate riikide sissemaksed: 600 529 Kogueelarve kohustuste täitmiseks: 5 118 063 Eelarverida 02 01 06 01 EASME tegutsemiseks:

Vastuvõetud eelarve, pärast ülekandmist kättesaadavad assigneeringud: 6 496 350 Muu sihtotstarbeline välistulu: 166 769 Kolmandate riikide sissemaksed: 3 984 Kogueelarve kohustuste täitmiseks: 6 667 313 Eelarverida 02 02 01 muudeks tegevuskuludeks Vastuvõetud eelarve, pärast ülekandmist kättesaadavad assigneeringud: 102 709 687 Sihtotstarbeline tulu ilma ülekantud järelejäänud assigneeringuteta: 3 619 285 EFTA panus 82 168 Kogueelarve kohustuste täitmiseks: 106 411 140 Eelarverida 02 02 02 tegevuskulude rahastamise vahenditele juurdepääsuks Vastuvõetud eelarve: 161 907 588 Ülekanne EIFi kapitali suurendamiseks: –21 250 000

EFTA panus: 129 526 Kogueelarve kohustuste täitmiseks: 140 787 114

Tabel: COSME eelarve täitmine 2014. aastal Kohustused Maksed Eelarverida Saadaolev eelarve Täidetud eelarve Täitmine % Makseteks kasutada olevad assigneeringud Tehtud maksed Täitmine % 02 02 02 Juurdepääs rahalistele vahenditele 140 787 114 140 787 114 100,00 % 74 244 830 74 244 830 100,00 % 02 02 01 Juurdepääs turgudele, ettevõtluskeskkonnale ja ettevõtlusele Rakendab siseturu, tööstuse, ettevõtluse ja VKEde peadirektoraat (GROW) 10 836 633 10 665 116 98,42 % 4 936 221 1 299 946 26,33 % Delegeeritud EASMEle 95 111 545 94 950 764 99,83 % 6 000 720 5 994 571 99,90 % Delegeeritud teistele peadirektoraatidele 462 962 462 962 100,00 % 33 100 22 521 68,04 % 2014. aastaks eraldatud kogueelarve koos ülekannetega eelarvereale 02 02 01 106 411 140 106 078 842 99,69 % 10 970 041 7 317 038 66,70 % Kantud üle (EASME) 2015. aastasse üle kantud meetmed 78 788 026 77 449 753 98,30 % Kantud üle (GROW) 2015. aastasse üle kantud meetmed 4 536 240 4 349 528 95,88 % Lõplik täitmine pärast ülekantud meetmete rakendamist 2015. aastal 106 411 140 104 553 857 98,25 % 10 970 641 7 317 638 66,70 % 02 01 04 01 Halduskulude eelarve 5 118 063 5 017 946 98,04 % 5 118 063 2 103 647 41,10 % 02 01 06 01 EASME – halduskulude eelarve 6 667 313 6 626 000 99,38 % 6 667 313 6 626 000 99,38 % 2014. aastaks eraldatud tegevuseelarve koos ülekantud assigneeringutega 247 198 254 246 865 956 99,87 % 85 214 871 81 561 868 95,71 % 2014. aastaks eraldatud tegevuseelarve pärast 2015. aastasse üle kantud assigneeringute kasutamist 247 198 254 245 340 971 99,25 % COSME kokku Täidetud kogueelarve, sealhulgas halduskulud, pärast üle kantud assigneeringute kasutamist 258 983 630 256 984 918 99,23 % 97 000 247 90 291 514 93,08 % 2.1 Juurdepääs rahalistele vahenditele COSME määruses on täpsustatud, et ajavahemikul 2014–2020 tuleb kogueelarvest (1,4 miljonit eurot) vähemalt 60 % eraldada rahastamisvahenditele. 2014. aastal moodustas ligipääs rahastamisele 58 % (163,5 miljonit eurot) COSME programmile eraldatud rahastamispaketist. Pärast 21,25 miljoni euro ülekandmist Euroopa Investeerimisfondi kapitali suurendamiseks oli laenutagamisrahastu (LGF) ja kasvuetapi omakapitalirahastu (EFG) abil VKEdele rahalistele vahenditele juurdepääsu lihtsustamiseks ette nähtud eelarve 140,8 miljonit eurot. Laenutagamisrahastule eraldatud kogueelarve ulatus 89,1 miljoni euroni, samas kui kasvuetapi omakapitalirahastu kogueelarve küündis 51,7 miljoni euroni. Delegeerimisleping Euroopa Investeerimisfondiga allkirjastati 2014. aasta juulis. Pärast seda avaldas Euroopa Investeerimisfond kaks osalemiskutset finantsvahendajate leidmiseks, et need omakorda valiksid lõplikud laenutagamisrahastu või kasvuetapi omakapitalirahastu kaudu toetuse saajad kooskõlas nende tavapäraste ettevõtlustavadega ja võttes arvesse mõlema rahastu rahastamiskõlblikkuse kriteeriume. Esimesed laenutagamisrahastu kohased tagatiskokkulepped allkirjastati Euroopa Investeerimisfondi ja finantsvahendajate vahel 2014. aasta lõpus ning esimesed laenud anti VKEdele 2015. aasta alguses. Nende kokkulepete alusel saab rahastada neid VKEsid, kes ei ole suutelised rahastust leidma kõrgema riskitaseme või kaasrahastuse vähesuse tõttu. Kasvuetapi omakapitalirahastu kaudu rahastamise kokkulepete sõlmimine on keerukam ja ajamahukam. Vaatamata sellele, et Euroopa Investeerimisfond järgis mitme osaleja puhul hoolsuskohustust, ei allkirjastatud ühtegi kokkulepet enne 2014. aasta lõppu. 2014. aasta jooksul jätkas VKEde toetamist laenutagamisrahastu eelkäija, konkurentsivõime ja uuendustegevuse programmi raames tegutsev VKEde tagatisrahastu. Enam kui 56 000 VKEd sai VKEde tagatisrahastust toetust üle 3 miljardi euro. Oma tegevuse algusest saadik on VKEde tagatisrahastust antud rahalisi vahendeid üle 19 miljardi euro peaaegu 368 000 VKEle. Suure kasvupotentsiaaliga ja uuenduslike VKEde süsteem (GIF) jätkas riskikapitali pakkumist VKEdele, milleks 112 VKE toetamiseks koondati rohkem kui 288 miljonit eurot. Algusest peale on nimetatud süsteem eraldanud ligikaudu 450 VKE tarvis üle kolme miljardi euro. See näitaja jätkab kasvu järgmiste aastate jooksul, kuna paljud selle fondid on alles oma viieaastase investeerimisperioodi alguses. 2015. aasta lõpuks oli enam kui 51 000 VKEd saanud laenutagamisrahastust vahendeid peaaegu 1,3 miljardi euro ulatuses, seda ka tänu COSME programmi laenutagamisrahastu tegevuse tõhustamisele täiendava riskivõtmisvõime abil, mida pakub Euroopa Strateegiliste Investeeringute Fond ja mis tehti kättesaadavaks 2015. aasta juulis. Plaanide täitmine ületas ootused ja andis kinnitust, et riskantsemate VKEde, eelkõige idufirmade ja väikeettevõtjate rahastamise järele on turul kõrge nõudmine. Täiendavad meetmed nähti ette COSME programmi kahe finantsvahendi edendamiseks ning VKEde rahastamisele juurdepääsu täiendavaks arendamiseks, aga ka järelevalveks vajalike andmete kogumiseks ning rahastamisele juurdepääsu poliitika kujundamiseks. 2014. aasta eelarvest täiendavateks meetmeteks ettenähtud summa on 1 241 252 eurot.

2.2 Juurdepääs turgudele COSME määruses on täpsustatud, et kogueelarvest on soovitatav eraldada 21,5 % turgudele juurdepääsu lihtsustamiseks. 2014. aastal suunati 61,5 miljonit eurot VKEde rahvusvahelistumise toetuseks; see moodustab 2014. aasta rahastamispaketist 24 %. COSME programmist toetatakse Euroopa ettevõtteid ja eelkõige VKEsid, et aidata neil kasutada paremini ühtset turgu ja luua ärisidemeid väljaspool oma riiki ning samuti eksportida Euroopast väljapoole. Euroopa ettevõtlusvõrgustik toetab VKEsid kohalikul tasandil enam kui 600 ELis ja mujal asuva büroo kaudu. Võrgustik aitab VKEdel leida rahvusvahelisi äri-, tehnoloogia- ja teaduspartnereid nii EList kui ka teistest osalevatest riikidest. Sihtotstarbeliste nõustamisteenuste abil edendab võrgustik VKEde osalemist sellistes ELi rahastamisprogrammides nagu Horisont 2020 ning Euroopa Investeerimisfond ja struktuurifondid. 2015. aastal sai ligikaudu 450 000 VKEd kõikides ELi piirkondades teenuseid ettevõtlusvõrgustiku kaudu, alates teabe jagamisest ELi õigusaktide ja programmide kohta kuni erialaste nõustamisteenuste (nt intellektuaalomandiõigused ja ressursitõhusus) ja kontaktide loomise üritusteni. 2014. aastal avaldati kaks konkursikutset võrgustiku koosseisu uuendamiseks ja kohalike kontaktasutuste eest vastutava konsortsiumiga partnerluse raamlepingute allkirjastamiseks. Partnerluse raamlepingu ja sellele järgnevate erilepingute allkirjastamine kaheks esimeseks tegevusaastaks viibis ning selline olukord kestis mõnede lepingute puhul kuni 2015. aasta juunini. Enamiku esimese konkursikutse edukalt läbinud partneritega alustas Euroopa ettevõtlusvõrgustik koostööd 1. jaanuarist 2015. See on ka kuupäev, mil komisjon hakkas toetama partnerite abikõlblikke kulusid. Euroopa ettevõtlusvõrgustiku tegevust 2014. aastal rahastati tegevuse järjepidevuse tagamiseks 2013. aasta konkurentsivõime ja uuendustegevuse tööprogrammist, samas kui COSME 2014. aasta tööprogrammist kaasrahastati 2015. aasta tegevust (eelarve 49,5 miljonit eurot). COSME programmist rahastati samuti mitmesugust tegevust VKEde rahvusvahelistumise toetamiseks kolmandates riikides, sealhulgas VKEdele mõeldud intellektuaalomandi õiguste kasutajatugi. Kasutajatugi nõustas ja toetas Euroopa VKEsid, kellel oli raskusi intellektuaalomandiõigustega Hiinas, ASEANI ja MERCOSURi liikmesriikides või seoses nende riikidega; selleks oli kasutada 7,2 miljoni euro suurune eelarve. ELi ja Jaapani tööstuskoostöö keskus (2,6 miljonit eurot) aitas muu hulgas VKEdel pääseda Jaapani turule. 2.3 Raamtingimuste ja konkurentsivõime parandamine COSME määruses on täpsustatud, et kogueelarvest on soovitatav suunata 11 % raamtingimuste ja konkurentsivõime parandamiseks. 2014. aastal suunati tööprogrammist selle eesmärgi täitmiseks 24,3 miljonit eurot ja toetusmeetmetest 5,8 miljonit eurot, mis moodustab rahastamispaketist 11,7 %. COSME programmist rahastati meetmeid, mis olid suunatud halduskoormuse vähendamisele, aruka ja VKE-sõbraliku reguleerimise toetamisele, liikmesriikide tööstuspoliitika koordineerimise tugevdamisele ning põhimõtte „kõigepealt mõtle väikestele“ kasutamise kinnistamisele. COSME programmiga edendatakse ka ressursitõhusust, jätkusuutlikkust ja ettevõtete sotsiaalset vastutust. Samuti võeti meetmeid Euroopa majanduse strateegiliselt oluliste sektorite konkurentsivõime parandamiseks. VKEde raamtingimuste parandamiseks suunatud tegevuse raames rahastati järgmisi meetmeid: halduskoormust käsitlev sõltumatute huvirühmade kõrgetasemeline töörühm: 0,4 miljonit eurot; Euroopa väikeettevõtlusalgatuse „Small Business Act“ järelevalve ja kontroll (SBA hõlmab VKEde assambleed, VKEde saadikute võrgustiku kohtumisi ja Euroopa ettevõtluse edendamise auhindu): 1,8 miljonit eurot; Euroopa väikeettevõtlusalgatuse „Small Business Act“ rakendamine, teavitusvahendid, sealhulgas väikeettevõtete portaal Business Planet ja struktuurifondidest VKEdele antavaid toetusi käsitlevate juhendite avaldamine: 1,3 miljonit eurot; VKE tulemuslikkuse hindamine: 0,9 miljonit eurot; ressursitõhususe enesehindamise vahend VKEdele: 0,5 miljonit eurot;

sidusrühmade foorumi korraldamine ettevõtete sotsiaalse vastutuse teemal: 0,25 miljonit eurot. ELi ettevõtete konkurentsivõime, sealhulgas tööstussektori toetamiseks suunatud tegevuse raames rahastati järgmisi meetmeid Euroopa turismi konkurentsivõime ja jätkusuutlikkuse edendamine: 8,7 miljonit eurot; klastrite rahvusvahelistumise programm VKEdele: 5,65 miljonit eurot (koondades 4,15 miljonit eurot 2014. aasta ja 1,5 miljonit eurot 2015. aasta eelarvest). konkurentsivõimet ja innovatsiooni toetavad e-oskused: 2,5 miljonit eurot; tipptaseme klastrite programm: 1,5 miljonit eurot; tegevuskava „Ehitus 2020“ rakendamine: 1 miljonit eurot; põhilise progressi võimaldava tehnoloogia Euroopa strateegia edendamine ja toetamine: 0,550 miljonit eurot; osalemine rahvusvahelistes kummi, nikli, vase, plii ja tsingi uurimisrühmades: 0,2 miljonit eurot; tegevuskava „Tõhusam kaitsesektor turvalisema Euroopa jaoks“ rakendamine: 0,2 miljonit eurot; heade tavade põhimõtete rakendamise seire toiduainete tarne valdkonna vertikaalsuhetes: 0,2 miljonit eurot; heade tavade vahetamine Euroopa konkurentsivõime toetuseks: 0,2 miljonit eurot. Halduskoormust käsitlev sõltumatute huvirühmade kõrgetasemeline töörühm aitas vahetada häid tavasid ning abistas ettevõtete halduskoormuse vähendamise tegevuskava järelvalve teostamisel seitsme täiskoguistungi, 12 liikmesriikidesse tehtud külastuse, aruande avaldamise ning õigusloome kvaliteedi ja tulemuslikkuse programmi platvormi loomiseks sillutava lõppkonverentsi korraldamise abil. VKEde tulemuslikkuse hindamine andis ülevaate Euroopa VKEdest ja üksikasjalikku teavet väikeettevõtlusalgatuse „Small Business Act“ rakendamise kohta liikmesriikides ja teatud kolmandates riikides. Teave liikmesriikide kohta lisati Euroopa poolaasta riigipõhistesse soovitustesse. VKEde saadikute võrgustik, VKEde iga-aastane assamblee ning Euroopa VKEde nädal pakuvad head keskkonda teadlikkuse suurendamiseks ja heade tavade vahetamiseks väikeettevõtlusalgatuse „Small Business Act“ kõikides valdkondades. Lisaks alustas Euronews 12. juunil 2015 Busines Planeti sarja neljandat hooaega. Digitaaloskuste kampaania, mille eesmärk oli abistada töökoha leidmisel, hõlmas 30 riiki, 384 organisatsiooni ja koondas üle 300 000 osaleja ning jõudis ligikaudu 115 miljoni inimeseni. Algatusega „Klastrid muutuvad rahvusvaheliseks“ toetati 15 kaasrahastatud Euroopa strateegilise klasterpartnerluse rahvusvahelistumise ühenduse loomist, mis koondab 88 klasterorganisatsiooni ELi 21 liikmesriigist ning ulatub enam kui 10 000 VKEni üle kogu Euroopa. 2.4 Ettevõtluse ja ettevõtluskultuuri edendamine COSME määruses on täpsustatud, et kogueelarvest on soovitatav suunata 2,5 % ettevõtluse ja ettevõtluskultuuri edendamiseks.

2014. aastal suunati 12,9 miljonit eurot ettevõtluse edendamiseks, eelkõige liikuvuskavale „Erasmus noortele ettevõtjatele“, mis moodustab COSME programmi rahastamispaketist 5 %. „Erasmus noortele ettevõtjatele“ projektikonkursile laekus osalemistaotlusi oodatust rohkem ning seetõttu eraldati sellele 1 miljoni euro ulatuses lisavahendeid eelmiste meetmete eelarve ülejääkide arvelt. Siiani on registreeritud ligikaudu 12 000 ettevõtja andmed ning on moodustatud 3 900 partnerlust, mis hõlmab 7 700 tegutsevat ettevõtjat. Uuringu põhjal saab öelda, et enam kui kolmandik osalenud tulevastest ettevõtjatest hakkasid ettevõtlusega tegelema. Lisaks toetati COSME programmist parimate tavade vahetamist, et edendada ettevõtlusalast haridust ELis. Eritoetust anti veebiettevõtjatele. Osa meetmeid oli suunatud erirühmadele, näiteks noortele, naistele või eakatele ettevõtjatele juhendamise või muu personaalse meetme vormis eesmärgiga edendada nendes rühmades ettevõtlust. Rahastati järgmist tegevust: „Erasmus noortele ettevõtjatele“: 7,3 miljonit eurot; digitaalse ettevõtluse veebileht (Digital Entrepreneurhip Monitor): 2,6 miljonit eurot; naisettevõtluse e-platvorm: 1,05 miljonit eurot; eakate ettevõtluse parimate tavade vahetamine: 0,4 miljonit eurot; ettevõtluspoliitika rakendamise toetamine: 0,6 miljonit eurot. ettevõtlusalane haridus (üle-euroopaline ettevõtlusõppe algatus): 0,35 miljonit eurot; sotsiaalmajanduse edendamine Euroopas: 0,1 miljonit eurot; muu tegevus toetusmeetmete abil: 0,5 miljonit eurot. Konverentsile, mis oli pühendatud ausatele läbikukkunud ettevõtjatele teise võimaluse andmisele, saabus 280 riikliku/piirkondliku ameti ja sidusrühma esindajat; sellele järgnes teine konverents 2016. aastal. Sellega sillutati teed algatusele luua 2016. aastal varajase hoiatuse ja teise võimaluse nõustamisteenuste Euroopa võrgustik. Digitaalse ettevõtluse veebileht võimaldab mõõta edasiminekut riigiti ja tööstusvaldkonniti ning väljastada konkreetseid soovitusi. 2016. aastal on tulemustabelis olnud esindatud kokku üheksa tegevusala. 3. Toetusmeetmed Toetusmeetmete abil saab teha struktuursete ja mikromajanduslike tegurite analüüsi, et näha, mis mõjutab üksikute sektorite konkurentsivõimet ning sektoriüleseid küsimusi ja konkurentsivõimet üldiselt. Eesmärk on saada paremini teada, millised on Euroopa tööstuse konkurentsivõime tõukejõud ja millised tegurid selle kasvu takistavad. Toetusmeetmeid kasutatakse ka uute õigusaktide mõju hindamiseks ja lihtsustamist vajavate kehtivate õigusaktide kindlaks määramiseks. Toetusmeetmed hõlmavad kahte liiki tegevust: 1) uuringud ja mõjuhinnangud ning 2) konverentsid, kohtumised ja teabe levitamine. Toetusmeetmetest rahastati komisjoni iga-aastast aruannet Euroopa tööstuse konkurentsivõime kohta, mida kasutatakse Euroopa poolaasta kujundamisel. Teiste uuringutega analüüsiti Euroopa tööstuse konkurentsivõime aspekte seoses konkreetsete sektoritega (sealhulgas ehitus-, toidu- ja keemiasektor). Mõjuhinnangud ja mõjude kumulatiivsed hinnangud tehti muu hulgas seoses kliimamuutustega, energia- ja keskkonnapoliitikaga ning ELi metsapõhiste tööstusharudega. Tööstussektorite ees seisvate probleemide arutamiseks korraldati mitmete sidusrühmade osavõtul (sealhulgas riiklikud asutused, tööstus- ja tarbijaorganisatsioonid, VKEde esindajad, vabaühendused) konverentse, töötube ja ekspertide kohtumisi. Eraldi pöörati tähelepanu soovitustele, kuidas paremini tegeleda VKEde vajadustega ja kuidas veelgi tugevdada konkurentsivõimet. Lisaks võeti COSME programmi eesmärkidega seotud teavitamismeetmeid. Toetusmeetmetele 2014. aastal eraldatud kogueelarve oli 7 miljonit eurot ning see täideti sada protsenti.